पाएं अपने शहर की ताज़ा ख़बरें और फ्री ई-पेपरडाउनलोड करें
शहर को सीधे आरोन से जोड़ने के लिए बनाई जा रही सड़क का काम तेजी से शुरू हो गया। अशोकनगर से राघोगढ़ तक दो हिस्सों में बनने वाली 62 किमी सड़क के पहले हिस्से का काम लगभग 40 फ़ीसदी पूरा हो गया। शहर के समीप अर्थ वर्क के बाद डामरीकरण भी शुरू कर दिया गया। गति से निर्माण कार्य चला तो 2021 में ही यह रोड बंद कर तैयार हो जाएगी।
शहर को सीधे राघोगढ़ से जोड़ने के लिए सड़क बनाने का जिम्मा बड़ोदरा गुजरात की कंपनी ने लिया है। नवंबर 2020 में एग्रीमेंट होने के बाद साल 2021 की शुरुआत में ही कंपनी ने सड़क निर्माण शुरू कर दिया। लगातार निर्माण कार्य चलते रहने से शहर के समीप यह रोड अब डामरीकरण होकर पक्की बना दी गई। कोरोना कर्फ्यू और लॉकडाउन के दौरान भी तेजी से निर्माण कार्य चलते देख यह कार्य इसी साल पूरा होने का अनुमान लगाया जा रहा है। हालांकि एग्रीमेंट के मुताबिक नवंबर 2022 तक अशोकनगर से राघोगढ़ तक की 62 किमी सड़क का काम पूरा होना है। अशोकनगर से राघौगढ़ तक सड़क निर्माण हो जाने से अशोकनगर व गुना जिले के करीब 50 गांवों की सीधे दोनों शहरों से कनेक्टिविटी हो जाएगी।
फायदा... अब गुना जाने की जरूरत नहीं पड़ेगी
शहर से एक ही रास्ता है जो आरोन जाता है। जो अभी अच्छा नही है। उखड़े रास्ते के कारण शहरवासी फिलहाल गुना के रास्ते आरोन पहुंचते है। इस कारण उन्हें गुना तक जाने के 45 किमी का चक्कर लगाना पड़ता है। सड़क बनने के बाद यह 45 किमी का चक्कर लगाने की जरूरत नहीं पड़ेगी।
आरोन से राघौगढ़ का निर्माण अटका: एमपीआरडीसी के माध्यम से बन रही सड़क में अशोकनगर से आरोन तक बनने वाली सड़क का काम तो चल रहा है लेकिन आरोन से राघोगढ़ तक बनने वाली सड़क के बीच में वन विभाग की जमीन होने के कारण फिलहाल वह जमीन अधिग्रहित नहीं हो सकी। इस कारण उस हिस्से का निर्माण अभी रुका पड़ा है।
6 महीने बाद सड़क तैैयार होने की उम्मीद
जिस गति से काम चल रहा है उससे अशोकनगर से आरोन को जोड़ने वाली सड़क लगभग अगले 6 महीने बाद ही बनकर तैयार होने की उम्मीद है। उसके अगले ऐसे में जमीन अधिग्रहण को लेकर आज की प्रक्रिया भी जल्द पूरी कराएंगे। ताकि नवंबर 2021 तक पूरा मार्ग बनकर तैयार हो जाए।
- केवी चतुर्वेदी, सहायक महाप्रबंधक एमपीआरडीसी गुना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva zho_Hant eng_Latn